टाइम8,भेरगाव, आगष्ट 22: बिटिसिनि बिसायख’थिखौ लाना बिटिसिनि मोन 40 बियाबावनो बिसायख’थि फोसावदिंनायनि बारा दुंहावनिफ्राय दुंहाव जाबोनो हमबाय৷ बिदि समावनो अदालगुरि जिलानि 35 नं मोदैबारि बियाबाव मैया हरनि गेजेराव कलाइगावनि बतियामारि -बालिपारा गामिआव थानाय इउपिपिएलनि पष्टार आरो जाथाखौ सोरबा सुबुंफोरा बिसिनानै गारहरनाय जाथायखौ गोख्रों रावजों सोंखारिदों৷ कलाइगाव ब्लक इउपिपिएलनि नेहाथारि पबित्र बसुमतारिआ अजद होनाय बादिब्ला हाग्रामा महिलारीनि दैदेननाय बिपिएफनि माखासे सोद्रोमा-मावफारियाफोरा बे बादि नेहाद खामानिखौ मावनाया सोंखारिजाथाव आरो मुगैजाथाव। बिथाङा बिपिएफनि सोद्रोमाफोरखौ सुबुंखान्थिनि मोनथायखौ मोजाङै बुजिनानै लाग्रोनो खावलायो। बे बादि सोरनिबा पष्टार आरो जाथा बिसिनायनिफ्राय इयुनाव गोजानाव थानो हुमखि होयो।